HU
C 138/20
Az Európai Unió Hivatalos Lapja
2023.4.21.
Ezenkívül 2015-ben az állattenyésztési technológiai osztály (amely az Aragóniai Agrár-élelmiszeripari Kutatási és Technológiai Központhoz [spanyol rövidítése: CITA] tartozik) közzétette „Az étrend, a csomagolás és az expozíciós idő hatása a »Cerdo de Teruel« OFJ sertéshús vizuális értékelésre és a vásárlásra irányuló szándékra” (Panea, B. és mások., 2015) című kutatási projekt eredményeit.
E kutatás következtetései között kiemelendő az a megállapítás, hogy a kontrollcsoport – a hagyományosan takarmányozott sertésekből előállított „Cerdo de Teruel” – magasabb pontszámot kapott, mint a többi csoport, amelyekben az állatokat más típusú takarmányokkal etették.
2016-ban a CITA kutatói a Teruel Beruházási Alap keretében végrehajtottak egy projektet a „A »Cerdo de Teruel« sertéshús egészségügyi kezelésének, előállításának és forgalmazásának alternatívái: javaslat a fenntarthatóságról” címmel (Panea, B. és mások, 2016).
Azóta további kutatásokat végeztek a CITA bevonásával, és azokat bemutatták az Európai Regionális Fejlesztési Alap által társfinanszírozott programoknak: Terueli sertésből készült egészséges kolbász: csökkentett telítettzsír- és sótartalom (Panea, B. és mások, 2019).
A „Cerdo de Teruel” számos különböző, széles körben ismert és elismert irodalmi műben is szerepel.
Erre példa az Animales urbanos (Városi állatok) (Leiz, K. 2018) című mű Del cerdo de Teruel y del amor (A „Cerdo de Teruel”-ről és a szerelemről) című fejezete.
A hagyomány, valamint az azt alátámasztó tudományos és tájékoztató kiadványok mellett a „Cerdo de Teruel” hírnevét a piacon való elismertsége is bizonyítja.
A „Cerdo de Teruel” elnevezést a termelők és a kereskedők is használják erre a rendkívül keresett húsra, amelyet Spanyolország egész területén általánosan használnak a piacon, valamint a hipermarketekben és hentesboltokban.
A „Cerdo de Teruel” felhasználásával készült ételek az ország egész területén szerepelnek az éttermek állandó kínálatában.
Emellett a „Cerdo de Teruel”-ből készült ételek receptjei az ismert digitális platformokon is megtalálhatók.
Példaként említhető az aszalt szilvával és fenyőmaggal készült „Cerdo de Teruel” sertésszűznek az El Gran Libro de la Cocina Aragonesa-ban (Nagy aragóniai szakácskönyv) (Aneto Publicaciones, SL, 2011) található receptje, amelyet a RedAragón – az aragóniai régió internetes portálja – ételeket és italokat ismertető menüpontjában tettek közzé.
A séfek olyan recepteket is megosztottak, mint a „Cerdo de Teruel” sertés secreto padlizsánnal és fehércsokoládé szósszal (az aragóniai ételeket népszerűsítő, Comparte el Secreto.
Aragón, alimentos nobles [Megosztjuk a titkot: Híres aragóniai ételek]) elnevezésű weboldalon, valamint az Altamiras inspirálta „Cerdo de Teruel” sertéspofa (az „Altamiras inspirálta” utalás a 18. századi Juan Altamiras szerzetesre és szakácsra) (a Heraldo napilap ételeket és italokat bemutató rovatában).
A „Cerdo de Teruel”-t a média is kiemeli: –
A „Jamón de Teruel” eredetmegjelöléssel ellátott hús előállításához felhasznált sertések jó minőségű takarmánya nemcsak kiváló minőségű sonkákat eredményez, hanem kiváló minőségű friss húst is, amely sötét rózsaszínű, finom ízű és különösen lédús állagú (2011, Indisa; 2014, A la carta para dos, [Asztal két főre]),
–
A terueli sertéshús minősége, előállítása és forgalmazása (2016, „Aragón hoy” [„Aragónia manapság”]).
A „Cerdo de Teruel” régi hírneve miatt az évek során számos rendezvényen került középpontba.
A „Cerdo de Teruel” számos alkalommal játszott fontos szerepet a 2006 óta megrendezésre kerülő Teruel Gusto Mudéjar (Mór ízek) szakácsversenyen, amelynek fő része a „mór” nemzeti főzőverseny.
A hatodik alkalommal megrendezett konyhaművészeti eseményen a profi séfek és a gasztronómia új felfedezettjei azt a kihívást kapták, hogy a „Cerdo de Teruel”-lel töltött Cella burgonya Périgord fekete szarvasgombával (Tuber melanosporum) recept elkészítésével értelmezzék újra a sertéshúst.
2012-ben rendezték meg első alkalommal a Jornada Gastronómica de Cerdo de Teruelfesztivált, amelyen Teruel tartomány több mint 40 létesítménye vett részt.
A rendezvény mottója: A sertéshús újraértelmezése.
Az utazás élvezetének egyéb módjai és még sok más...
2020-ban a „Cerdo de Teruel” minőségrendszerként vett részt a nemzetközi „Madrid Fusión” vásáron: „Cerdo de Teruel” sertéshús a Madrid Fusión étel- és italfesztiválon (La Comarca napilap).
Mindez – és különösen az adott földrajzi helyhez erősen kötődő termék oltalmának szándéka – arra késztette a termelőket, hogy létrehozzák a „Cerdo de Teruel” Termelői Egyesületet, amelynek célja a termék hírnevének megőrzése, a fogyasztók megfelelő tájékoztatása és a „Cerdo de Teruel” sertéshús előállításának irányítása.